*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*161. számú előterjesztés*

Bátaszék Város Önkormányzata Képviselő-testületének 2017. július 13-án,

16,00 órakor megtartandó **RENDKÍVÜLI** ülésére

*Energiamegtakarítási intézkedési terv készítésére forrás biztosítása*

|  |
| --- |
| **Előterjesztő:** dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető    **Törvényességi ellenőrzést végezte**: Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2017. 07. 13. |

***Tisztelt Képviselő-testület!***

**Az energiahatékonyságról szóló törvény új kötelezettségként írja elő a közintézmények számára, hogy ötévente energiamegtakarítási intézkedési tervet készítsenek.**

Az energiahatékonyságról szóló 2015. évi LVII. törvény kiegészült egy új szabállyal, amely a közintézmények tulajdonában és használatában álló épületekkel kapcsolatos energiahatékonysági feladatokat szabályozza. A közfeladat ellátását szolgáló épület üzemeltetéséért és fenntartásáért felelős szervezet vezetőjének ötévente energiamegtakarítási intézkedési tervet kell készítenie, emellett gondoskodnia kell az épület használóinak energiahatékonysági szemléletformálásáról is.

Az intézkedési terv célja a közintézmények energiafelhasználásának optimalizálása. A közintézményeknek fel kell mérniük épületeik jelenlegi energetikai állapotát, ami alapján meg kell határozni a tervezett energiahatékonysági intézkedéseket, azok ütemezését, illetve az egyes intézkedések által elérhető energiamegtakarítást. Elsősorban a beruházást nem igénylő vagy kisebb beruházási igényű energiafelhasználást csökkentő lehetőségeket kell feltárni.

Az energiamegtakarítási intézkedési terveket ötévente a Nemzeti Energetikusi Hálózat területileg illetékes irodája számára kell megküldeni, először 2017. március 31-ig. A terv teljesítéséről minden év március 31-ig jelentést kell küldeni a Nemzeti Energetikusi Hálózat számára.

Ajánlatot kértünk be az ÉPÜLETENERGETIKA, Solti János okl. gépészmérnök egyéni vállalkozótól (7146 Várdomb, Római utca 5.) az energiahatékonyságról szóló 2015. évi LVII. törvény 11/A. §. szerinti **energiamegtakarítási intézkedési terv készítésére.**

|  |  |  |  |
| --- | --- | --- | --- |
| **Épületben lévő intézmény** | **Ingatlan címe:** | **Mérnökóra:** | **Összeg:** |
| Petőfi Sándor Művelődési Ház | Szentháromság tér 7. | 2 mérnökóra | 19.200,-Ft |
| Gondozási Központ | Budai u. 21. | 2 mérnökóra | 19.200,-Ft |
| Gondozási Központ Idősek Klubja | Vörösmarty u. 8. | 2 mérnökóra | 19.200,-Ft |
| Mikrotérségi Óvoda, Bölcsőde és Konyha | Hunyadi u. 44/A. | 2 mérnökóra | 19.200,-Ft |
| Mikrotérségi Óvoda, Bölcsőde és Konyha | Perczel u. 1. | 2 mérnökóra | 19.200,-Ft |
| Keresztély Gyula Városi Könyvtár | Hősök tere 1. | 2 mérnökóra | 19.200,-Ft |
| Orvosi rendelő | Kossuth u. 54-58. | 2 mérnökóra | 19.200,-Ft |
| Gyermekorvosi rendelő | Budai u. 61 | 2 mérnökóra | 19.200,-Ft |
| Városháza | Szabadság u. 4. | 3 mérnökóra | 28.800,-Ft |
| Kalász János Városi Sportcsarnok | Budai u. 9. | 2 mérnökóra | 19.200,-Ft |
|  | **Összesen:** | **21 mérnökóra** | **201.600,-Ft** |

Ajánlati ár 201.600,-Ft (alanyi mentesen), a megadott 21 mérnökóra időigény alapján.

Javasoljuk az ajánlat elfogadását és a forrás biztosítását.

***H a t á r o z a t i j a v a s l a t :***

**Energiamegtakarítási intézkedési terv készítéséhez forrás biztosítására**

Bátaszék Város Önkormányzatának Képviselő-testülete;

1. az energiahatékonyságról szóló 2015. évi LVII. törvény 11/A. §-a alapján a tulajdonában álló közintézmények energiamegtakarítási intézkedési tervének elkészítéséről határoz,
2. felhatalmazza a város polgármesterét, hogy az ÉPÜLETENERGETIKA, Solti János okl. gépészmérnök egyéni vállalkozóval (7146 Várdomb, Római utca 5.) energiamegtakarítási intézkedési terv készítéséről szóló vállalkozási szerződést az önkormányzat nevében aláírja,
3. a b) pontban meghatározott tevékenységhez 201.600-Ft-ot biztosít az önkormányzat 2017. évi költségvetésének általános tartalékkerete terhére.

*Határidő*: 2017. július 31.

*Felelős:* Dr. Bozsolik Róbert

(vállalkozási szerződés megkötéséért)

*Határozatról értesül:* ÉPÜLETENERGETIKA, Solti János okl.

gépészmérnök e.v.

Bátaszéki KÖH városüzemeltetési iroda

Bátaszéki KÖH pénzügyi iroda

irattár